Charrería

Charrería er en hestesport og Mexicos nasjonalidrett. Den utøves på en såkalt Lienzo Charro, en rund arena med et lengre innløp på motsatt side fra lekterne. Idretten består av ni greiner for menn og én for kvinner. Den som utøver idretten, kallas charro hvis han er mann, og adelita hvis hun er kvinne. Ordet charro stammer fra innbyggernavnet til personer fra Salamanca i Spania, men i Mexico fikk ordet betydninga «hestepasser», og er omtrent synonymt med gaucho i Sør-Amerika og cowboy i USA.

Greiner

Menn 
 Cala de Caballo (Lydighet); Ulike øvelser for å vise hvor veloppdragen hesten er. 
 Piales en Lienzo (Lasso); Fange en villhest med lasso rundt føttene.
 Colas en el Lienzo, eller Coleadero (Oksevelting); Dra en okse rundt i halen så den faller. 
 Jineto de Toro (Okseriding); Ri på en okse. 
 Terna en el Ruedo (Lag på tre); Et lag på tre personer skal fange en okse med lasso. 
 Jineteo de Yegua (Bar bakke); Ri villhest uten sal. 
 Manganas a Pie (Lasso til fots); Fange villhest til fots. 
 Manganas a Caballo (Lasso fra hest); Fange villhest fra hesteryggen. 
 El Paso de la Muerte (Dødssteg); Ri barbakke med annen villhest i tau og bytte hest under galopp.

Kvinner 
Escaramuza er en lagriding i formasjon der bare halt og galopp er tillatt. Draktene er viktige, og laget er uniformt kledd i såkalte «adelitaklær» og rir i kvinnesal.

Eksterne lenker 
 
 Det meksikanske charrería-forbundet 
 Offisielt reglement

Hestesport i Mexico
Meksikansk kultur